
AVIZ
asupra proiectului de Lege pentru modificarea şi completarea Ordonanţei Guvernului nr.22/2002 privind executarea obligaţiilor de plată ale instituţiilor publice, stabilite prin titluri executorii
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru modificarea şi completarea Ordonanţei Guvernului nr.22/2002 privind executarea obligaţiilor de plată ale instituţiilor publice, stabilite prin titluri executorii,  trimis cu adresa nr. PL.- x  45 din 14 februarie 2007, înregistrat  cu  nr.31/110 din 15.02.2007.

Senatul, în calitate de primă Cameră sesizată, a adoptat proiectul de lege în şedinţa din 8 februarie 2006.



Camera Deputaţilor este Cameră decizională.

Potrivit prevederilor art.61 din Regulamentul Camerei Deputaţilor, repubicat, Comisia a dezbătut proiectul de lege supus avizării,  în şedinţa din 27 februarie 2007.  

Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ,  cu observaţii şi propuneri, transmis cu adresa nr.1352/11.11.2006, precum şi punctul de vedere al Guvernului, transmis cu adresa nr. 3382 din 03.11.2006,  prin care acesta nu susţine iniţiativa legislativă mai sus menţionată.
În urma dezbaterilor, comisia a hotărât, cu unanimitate de voturi, avizarea favorabilă a proiectului de lege, sub rezerva respectării observaţiilor şi propunerilor conţinute atât în avizul Consiliului Legislativ cât şi în punctul de vedere al Guvernului.


În raport de obiectul şi conţinutul său, proiectul de lege face parte din categoria legilor ordinare.

